Document ID: 31990R1967

*****
ΚΑΝΟΝΙΣΜΟΣ (ΕΟΚ) αριθ. 1967/90 ΤΗΣ ΕΠΙΤΡΟΠΗΣ
της 10ης Ιουλίου 1990
για την τροποποίηση του κανονισμού (ΕΟΚ) αριθ. 79/88 που καθορίζει τους κανόνες ποιότητας για τα μαρούλια, τα κατσαρά αντίδια, τα πλατύφυλλα αντίδια και τις γλυκοπιπεριές
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1193/90 (2), και ιδίως το άρθρο 2 παράγραφος 3,
Εκτιμώντας:
ότι ο κανονισμός (ΕΟΚ) αριθ. 79/88 της Επιτροπής (3), όπως τροποποιήθηκε από τον κανονισμό (ΕΟΚ) αριθ. 2323/88 (4), καθόρισε στο παράρτημα ΙΙ τους κανόνες ποιότητας για τις γλυκοπιπεριές· ότι σημειώθηκε εξέλιξη όσον αφορά τη ζήτηση των γλυκοπιπεριών διαφόρων χρωμάτων και διαφόρων καταγωγών· ότι οι κανόνες δεν πρέπει να συνιστούν εμπόδιο στο εμπόριο των προϊόντων ποιότητας και, συνεπώς, οι κανόνες ποιότητας για τις γλυκοπιπεριές πρέπει να τροποποιηθούν για να ληφθεί υπόψη η εξέλιξη αυτή·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα ΙΙ του κανονισμού (ΕΟΚ) αριθ. 79/88 τροποποιείται ως εξής:
1. Το κεφάλαιο V σημείο Α τροποποιείται ως εξής:
- Στο πρώτο εδάφιο προστίθεται το ακόλουθο κείμενο:
«Εντούτοις, επιτρέπεται μείγμα από γλυκοπιπεριές διαφόρων χρωμάτων, εφόσον τηρούνται η ομοιογένεια όσον αφορά την καταγωγή, ο εμπορικός τύπος, το μέγεθος και η ποιοτική κατηγορία, ή/και ο αριθμός των γλυκοπιπεριών διαφορετικού χρώματος είναι ο ίδιος».
- Το δεύτερο εδάφιο αντικαθίσταται από το ακόλουθο κείμενο:
«Για τις μικρές συσκευασίες βάρους μικρότερου ή ίσου με 1 kg, η ομοιογένεια του χρώματος και του μεγέθους, δεν απαιτείται. Στην περίπτωση εμπορευματοποίησης των γλυκοπιπεριών, διαφορετικών χρωμάτων, η ομοιογένεια σε ό,τι αφορά την καταγωγή, δεν απαιτείται».
2. Η πρώτη περίπτωση του κεφαλαίου VI σημείο Β αντικαθίσταται από το ακόλουθο κείμενο:
«- «Γλυκοπιπεριές» και το ή τα χρώματα των φρούτων εάν δεν είναι ορατό από έξω το περιεχόμενο».
Άρθρο 2
Ο παρών κανονισμός αρχίζει να ισχύει την 1η Νοεμβρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 10 Ιουλίου 1990.

Labels: 7
3
17